Jum Dinji ta' l-ambjent: "Il-politika ambjentali tal-Gvern hi mfarrka" AD Fl-okkazzjoni tal-jum dinji ghall-ambjent, Alternattiva Demokratika qalet li dan il-jum għandu jservi ghal riflessjoni fuq dak li sar, dak li kellu jsir u ma sarx, jew inkella sar biex wieħed jgħid li taparsi sar. Meta wieħed iżomm f'moħħu li l-ambjent suppost li hu wiehħed mit-tliet pilastri ta' GonziPN u jagħti ħarsa ftit lura biex jara kif dan il-pilastu ħadem, isib li mhux talli kien hemm falliment sħiħ f'dan il-qasam, imma l-pilalstru ta' GonziPN ixxaqqaq u qed jitfarrak ftit ftit. , Kelliemi ta' l-AD għall-Iżvilupp Sostenibbli u Gvern Lokali, qal li "l-ambjent għall-GonziPN sar qisu ballun politiku: ir-responsabbilta' għalih tgħaddi minn Ministru għal għand ieħor. Illum ir-responsabiltajiet ambjentali huma mifruxa bejn ħafna Ministeri b'mod li tiżdied id-diffikulta biex din titwettaq. Nieħdu is-sitwazzjoni tal-ilma. Volumi kbar ta' ilma għadhom isibu ruħhom fit-triqat u jintremew fil-baħar wara kull ħalba xita. Dan minkejja liġijiet tal-pajjiż li ilhom magħna il-fuq minn 130 sena li jgħidu li kull binja irid ikollha bir biex fih jinħażen l-ilma tax-xita. Minkejja dan il-MEPA xorta għada toħroġ lil dawk li meta jibnu ma jkollhomx dan il-bir! Il-MEPA twaħħal fl-MRA. Din il-gimgħa rajna l-ftuħ uffiċjali mill-Prim Ministru tal-impjant tat-tisfija tad-drenaġġ f'Ta' Barkat limiti tax-Xgħajra. Ħaġa tajba, għalkemm din saret biss minħabba l-obbligi tal-UE u mhux minħabba xi konvinzjoni. Ammont sostanzjali ta' riżorsi finanzjarji ġew użati biex filwaqt li d-drenaġġ jissaffa l-ilma msoffi jintefa' l-baħar, għax skond il-Gvern dan l-ilma m'għandux valur ekonomiku. Tul is-snin l-ilma gie użat hażin u ma jidhirx li dan il-Gvern fi ħsiebu jibdel id-direzzjoni. , Chairperson ta' AD, qal li "għalhekk, Alternattiva Demokratika tħoss li għandha tiffoka fuq l-importanza ta' l-ilma fl-okkazjoni ta' Jum L-Ambjent 2011. Permezz tal-viżjoni favur żvilupp sostenibbli u modernizazzjoni ekologika, AD temmen li l-importanza ta' l-ilma għandha titqies permezz tad-dimensjonijiet ambjentali, soċjali u ekonomiċi".